
DR 30.7.2018                                                               79                    

 
Terima kasih Tuan Yang di-Pertua kerana mengizinkan saya untuk turut sama 

membahaskan dan merakamkan ucapan menjunjung kasih ke atas Titah Seri Paduka 
Baginda Yang di-Pertuan Agong pada Istiadat Pembukaan Penggal Pertama, Parlimen Ke-
14, pada 17 Julai yang lalu.  

Izinkan saya memulakan perbahasan dengan membaca satu petikan ayat Al-Quran 
iaitu ayat ke-26 daripada surah Ali-Imran... [Membaca sepotong ayat Al-Quran] “Katakanlah 
wahai Tuhan yang mempunyai kuasa pemerintahan. Engkaulah yang memberi kuasa 
pemerintahan kepada sesiapa yang Engkau kehendaki. Engkaulah yang mencabut kuasa 
pemerintahan daripada sesiapa yang Engkau kehendaki. Engkaulah juga yang memuliakan 
sesiapa yang Engkau kehendaki. Dan Engkau jualah yang menghina sesiapa yang Engkau 
kehendaki. Dalam kekuasaan Engkaulah adanya segala kebaikan. Sesungguhnya Engkau 
Tuhan yang Maha Kuasa atas segala sesuatu.” Sadaqallahulazim.  

Tuan Yang di-Pertua, pertama sekali saya ingin merakamkan ucapan tahniah 
kepada Tuan Yang di-Pertua di atas pelantikan sebagai Tuan Yang di-Pertua Dewan yang 
baharu, yang akan mengetuai kami Wakil-wakil Rakyat di Dewan yang mulia ini. Begitu juga 
ucapan tahniah saya kepada Timbalan-timbalan Yang di-Pertua dilantik.  

Semoga Dewan Rakyat yang mulia ini akan terus berseri dengan agenda 
penambahbaikan,  yang pastinya akan memantapkan dan mengukuhkan lagi peranan Dewan 
yang mulia ini, yang merupakan enjin kepada kemajuan dan kejayaan negara kita Malaysia. 
Harapan adalah begitu menggunung daripada rakyat negara kita agar kita sebagai Ahli-ahli 
Dewan dapat memikul tugas, amanah dan tanggungjawab dengan penuh dedikasi dan ikhlas.  

Tuan Yang di-Pertua, saya juga ingin merakamkan sekalung tahniah kepada 
kerajaan baharu yang dipimpin oleh Pakatan Harapan di atas kejayaan membentuk kerajaan 
baharu Malaysia. Yang pastinya menjadi satu sejarah yang besar untuk negara kita, yang 
buat julung kalinya menyaksikan tamatnya pemerintahan lama semenjak kemerdekaan 
negara oleh kerajaan lama Barisan Nasional.  

Ia satu hadiah, hasil perjuangan yang tidak mengenal erti lelah, oleh parti-parti 
pembangkang yang dikongsikan bersama rakyat teramai, yang mengimpikan sebuah 
kerajaan baharu yang lebih baik, yang dapat memacu kejayaan negara dengan agenda-
agenda perubahan, selain membaiki segala kerosakan lama yang dikesan dalam pelbagai 
sektor terutamanya sektor ekonomi yang menjadi faktor penyatu kepada harapan rakyat 
untuk melihat sebuah kerajaan baharu yang lebih baik dan amanah.  

Justeru, secara ringkasnya, sukalah saya menitipkan pesanan kepada kerajaan 
baharu Pakatan Harapan agar melaksanakan segala janji-janji perubahan dan 
penambahbaikan untuk negara, sebagaimana ianya terkandung di dalam manifesto Pakatan 
Harapan dalam PRU14 yang lalu.  

Kedua, kekalkanlah kesatuan di dalam Pakatan Harapan sesama parti-parti 
pembangkang dulu yang bergabung selain PAS dan Gagasan Sejahtera. Secara peribadi 
saya memandang hebat di atas kejayaan kesatuan sesama parti-parti dalam Pakatan 
Harapan yang berjaya mengetepikan segala perbezaan demi sebuah kejayaan manis  yang 
menanti daripada rakyat.  

Dua faktor ini, iaitu menepati janji manifesto dan kesatuan di dalam komponen 
Pakatan Harapan bagi saya adalah merupakan nyawa dan hayat penentu kepada 
panjangnya jangka hayat kerajaan Pakatan Harapan, sama ada boleh kekal bertahan atau 
tumbang dalam PRU yang akan datang.  

Tuan Yang di-Pertua, pada kesempatan ini juga saya ingin mengucapkan salam 
takziah kepada rakan saya di pihak pembangkang hari ini, sama ada BN di sebelah kanan 
saya dan Gabungan Parti-parti Sarawak GPS di sebelah kiri saya di atas kekecewaan dan 
kekalahan yang menimpa parti pemerintah pada PRU yang lepas.  

Walaupun ia adalah kekalahan yang besar yang patinya amat sukar untuk ditelan, 
dan dilupakan, tetapi dengan takdir Allah kekalahan itu belum pun lagi mematikan Barisan 
Nasional dan menghilangkannya daripada terus bersilat dalam kancah politik tanah air. 

 

 



Terima kasih Tuan Yang di-Pertua kerana mengizinkan saya untuk turut sama. membahaskan dan merakamkan ucapan menjunjung kasih ke atas Titah Seri Paduka Baginda Yang di-Pertuan Agong pada Istiadat Pembukaan Penggal Pertama, Parlimen Ke- 14, pada 17 Julai yang lalu. Izinkan saya memulakan perbahasan dengan membaca satu petikan ayat Al-Quran iaitu ayat ke-26 daripada surah Ali-Imran... [Membaca sepotong ayat Al-Quran] "Katakanlah wahai Tuhan yang mempunyai kuasa pemerintahan. Engkaulah yang memberi kuasa pemerintahan kepada sesiapa yang Engkau kehendaki. Engkaulah yang mencabut kuasa pemerintahan daripada sesiapa yang Engkau kehendaki. Engkaulah juga yang memuliakan sesiapa yang Engkau kehendaki. Dan Engkau jualah yang menghina sesiapa yang Engkau kehendaki. Dalam kekuasaan Engkaulah adanya segala kebaikan. Sesungguhnya Engkau Tuhan yang Maha Kuasa atas segala sesuatu." Sadaqallahulazim. Tuan Yang di-Pertua, pertama sekali saya ingin merakamkan ucapan tahniah kepada Tuan Yang di-Pertua di atas pelantikan sebagai Tuan Yang di-Pertua Dewan yang baharu, yang akan mengetuai kami Wakil-wakil Rakyat di Dewan yang mulia ini. Begitu juga ucapan tahniah saya kepada Timbalan-timbalan Yang di-Pertua dilantik. Semoga Dewan Rakyat yang mulia ini akan terus berseri dengan agenda penambahbaikan, yang pastinya akan memantapkan dan mengukuhkan lagi peranan Dewan yang mulia ini, yang merupakan enjin kepada kemajuan dan kejayaan negara kita Malaysia. Harapan adalah begitu menggunung daripada rakyat negara kita agar kita sebagai Ahli-ahli Dewan dapat memikul tugas, amanah dan tanggungjawab dengan penuh dedikasi dan ikhlas. Tuan Yang di-Pertua, saya juga ingin merakamkan sekalung tahniah kepada kerajaan baharu yang dipimpin oleh Pakatan Harapan di atas kejayaan membentuk kerajaan baharu Malaysia. Yang pastinya menjadi satu sejarah yang besar untuk negara kita, yang buat julung kalinya menyaksikan tamatnya pemerintahan lama semenjak kemerdekaan negara oleh kerajaan lama Barisan Nasional. Ia satu hadiah, hasil perjuangan yang tidak mengenal erti lelah, oleh parti-parti pembangkang yang dikongsikan bersama rakyat teramai, yang mengimpikan sebuah kerajaan baharu yang lebih baik, yang dapat memacu kejayaan negara dengan agenda- agenda perubahan, selain membaiki segala kerosakan lama yang dikesan dalam pelbagai sektor terutamanya sektor ekonomi yang menjadi faktor penyatu kepada harapan rakyat untuk melihat sebuah kerajaan baharu yang lebih baik dan amanah. Justeru, secara ringkasnya, sukalah saya menitipkan pesanan kepada kerajaan baharu Pakatan Harapan agar melaksanakan segala janji-janji perubahan dan penambahbaikan untuk negara, sebagaimana ianya terkandung di dalam manifesto Pakatan Harapan dalam PRU14 yang lalu. Kedua, kekalkanlah kesatuan di dalam Pakatan Harapan sesama parti-parti pembangkang dulu yang bergabung selain PAS dan Gagasan Sejahtera. Secara peribadi saya memandang hebat di atas kejayaan kesatuan sesama parti-parti dalam Pakatan Harapan yang berjaya mengetepikan segala perbezaan demi sebuah kejayaan manis yang menanti daripada rakyat. Dua faktor ini, iaitu menepati janji manifesto dan kesatuan di dalam komponen Pakatan Harapan bagi saya adalah merupakan nyawa dan hayat penentu kepada panjangnya jangka hayat kerajaan Pakatan Harapan, sama ada boleh kekal bertahan atau tumbang dalam PRU yang akan datang. Tuan Yang di-Pertua, pada kesempatan ini juga saya ingin mengucapkan salam takziah kepada rakan saya di pihak pembangkang hari ini, sama ada BN di sebelah kanan saya dan Gabungan Parti-parti Sarawak GPS di sebelah kiri saya di atas kekecewaan dan kekalahan yang menimpa parti pemerintah pada PRU yang lepas. Walaupun ia adalah kekalahan yang besar yang patinya amat sukar untuk ditelan, dan dilupakan, tetapi dengan takdir Allah kekalahan itu belum pun lagi mematikan Barisan Nasional dan menghilangkannya daripada terus bersilat dalam kancah politik tanah air.